gentaiscool/nusaparagraph_emot huggingface dataset:
Mon kake oreng awam odaba ghita' toman nompa' sama sakale se nyamana pesawat pas bada kadhaddhiyan se adhinaaghi kake e bandara tape kake la abit se nantos ta' osa kobater kaada'. Kadhaddhiyan poropbhan jadwal pangabbherran la banne kalakowan anyar pole dalem pangabbherran. Tape, kadhaddhiyan se nompa'a edhinaaghi pesawat pada aropaaghi kadhaddhiyan se segghut bada. Jha', se nompa' rowa la noro'e parenta dari maskapai. Mon se nompa' pesawat edhinaaghi, tape la noro'e tata cara pangabbherran kalaban bhaghu, bada pan-barampan cara se bhakal elakone maskapai dalem nyangghemme parkara kasebbhut. Sala settongnga reya kalaban aberri' kompensasi se patot maso atoran se etepteppaghi. Bisa olle ghante tiket anyar mon lakar la kasalaan dari maskapai ban bisa kalaban tennang nompa' pesawat.

Emotion: surprise
Lok nyana ongghu tang kancah se ampon lolos SMA jaruah anak eng neka la ampon 3 bigghi' ban se paleng tuah neka la ampon sekolah TK parak entar ka SD ah. Sakeng dhari apannah manabi la ampon Kadhineka duh cek soginnah bi' na'potoh. Namong parlone ketaoen bhein manabi ngandhung teppak de ngodeh jareya sampeyan kodhu oneng lakar la bahaya ka kasehadhen reng sepponnah tarotamannah neka reng binek, sebab se ngalahiraghin ghibtak mampo ban lok seap ngandhung. Daddhi sampeyan manabi ghaduwan potra potre jha' sampek pekabhin de ngodeh sopaja lok ngakibat aghin hal se bahaya ban pangaro jughan ka potra potre se e lahiraghin nah jareya.

Emotion: surprise
Nyeggha reya lebbi bhaghus etembhang nambhai koca'en rengseppo. Lakar kaelangan bharang bharang reya padana ban ujiyan kasabbharan tape lakar ghibaanna lakar sossa ban rowet malolo apa'a bhai bharangnga. Nyare biyasan banni pas etemmo mala ghagghar ojang kabbhi. Contona bakto mon la kaelangan dompet se pessena ekabhuto ban esare kalaban sossa aherra ghun ojang. Bakto ambu nyare pas matennang pekkeran pas abhajang. Bakto abhajang reya biyasana pas enga' jha' dompet reya bada eyattassa tv neng dalem roma. Bakto mare abhajang ya bhender ongghu dompet jiya paddhang sara enga' keng aolokghan eyattassa tv. mangkana mon setiya kaelangan engko' ajhar tennang, keng ango' ta' kaelanganna ma'le ta' rowet pekkeran. Mon ta' bisa keng lakar loppa'an aghabay catettdhan

Emotion: happy
Kevin setiyah bedeh acara study tour alen-jhelen neng Jogja ben rombongan kancah kellas neng sekolahnah. Teppak entar melleh le-olle gebey tretannah neng roma pas dek Malioboro kevin deri jeunah kaden ngetelak lambek kancah lombanah. Deri jeuh sepengetelak'en Kevin jiyah lakar kancanah lambek se setiyah abit lok komunikasi pole polanah ajiyah oreng jeuh. Kevin pas cek semangatdeh mesemmak dek oreng jiyah pas teppak oreg jiyah ngadep budih langsung egeppak lengennah bik Kevin. Oreng jiyah tekerjet pas noleh dek Kevin. Setiyah agenteh Kevin se tekerjet polanah oreng jiyah benne kancanah lambek, Kevin langsung neng-ngenneng ben mentah seporah mon mareh asal geppak nokol lengennah polanah esagghu kancanah.

Emotion: shame
Sadhajana oreng pasteh ghaduwan pan saponapan carah sopajha lok e buli pole. Namong hal neka tantonnah Lok maghabay kabadhaan buly jareah pagghun e man dhimman ban ngarabhat ka man kamman ruah, saenggha lok dik mareh sareng badhannah buli ka'dhinto. Buli, bisa daddhi boleh bein ban sapah bein bisa e kennenge. Namong parlo sampeyan onenge manabi kita neka kodhuna bisa lebbhi mawas dhibi. Jha' sampek kita jareah ngga buli oreng manabi lok ghellem e buli sareng reng laen. Anekah la ampon daddhi okom alammah reng oreng ban daddhi manossah kodhuna bisa narema saghalana se badha neng badhan dhibi'tor nadhana reng laen. Aneka se biasana marosak sadhajan tarotamannah neka mental.

Emotion: fear
Manabi manossah neka lakar ghaduwan rassah kastah bhi'dhibi edheng amargha sobab bah en laen antara settong oreng ban oreng laennah. Oreng se ghaduwan andhi' rassah kastah jareya manorot kulah ghi' wajar, sobab dhari pengalaman kulah dhibi'ghi kulah jughan ghaduwan. Anapah rassah kastah aneka badha ? Amargha sopaja kita dadhi manossah se bisa lebbhi ajher pole dhari kadaddhian paneka ban daddhi manossah se lebbhi sae otaba lerres pole ka adha'eng manabi nemmoh masalah otabah perkarah se padha jariya. Sampeyan kodhu onengeh oreng kastah neka bannya'tape Lok bannyak oreng se ajher dhari rassah kastah ka'dhinto. Mela dhari ka'dhinto kita kodhu ter penter nengale masalah. Dhuka aneka wajar ghi.

Emotion: sad
Bakto tolesan segghut terbi' e media online akadhi Qureta.com, koran ban majalah aherra engko' segghut eyonjhang kaangghuy ngesse'e lalampa'an se kae'anna maso tolesan ban sastra. Areya aropaaghi pangalaman se bhakal ta' bisa ekaloppae lantaran reya aropaaghi tang elmo bisa aghuna da' ka oreng laen. Elmo se manfaat reya elmo se bisa abhanto oreng laen koca'en ghuru Mangkana mon la eyonjhang dhaddhi pangesse otaba pamator neng lalampa'an engko' senneng sanajjan ta' olle bajaran. Apa pole pas ebajar sennengnga tada' pada. Toman keya dhaddhi moderator neng acara sebadaaghi maso Sivitas Kotheka Pamekasan ban Balai Bahasa Jawa Timur olle honor se ca'en engko' cokop raja ban bisa masenneng bini.

Emotion: happy
Areh riyah Qori entar ka pengajien ning masjid. Qori mangkat moso kancanah nompak sepeda motor. Qori mangkat polol 9 pas dhepak pokol 9.30. Qori pas markir sapedanah ning seddi'en kotak amal neng bhun berek masjid. Qori so kancanah pas masok ka dhelem masjid norok pengajien. Sajjhem samarenah pengajhien, Qori pas mole kaluar moso kancanah dheri masjid. Qori ngejjhit polanah dhepak ka parkiren, sapedanah la tadek neng kennengennah. Qori abek panik ben nyareh oreng masjid geheby atanyah. Oreng masjid ngocak tak taoh pas qori e ajhek ngecej cctv. Pas ngecek cctv Qori ben panjegeh masjid nemmonih mon sapedah Qori e kecok oreng. 

Emotion: sad
Tang ate ngejjhid. Engko' sangghu ongghuwan ka reng bine' se anyama Mida reya ongghu terro ka engko'. Engko' kare senneng bakto Mida areya la ngoca' senneng ka engko'. Engko' mare makabhar ka tang kanca semma' jha' Mida reya la ngoca' terro ka engko'. Engko' bhunga ce' bhungana marghana jiya. Tang ate mekkar ekep. Keng bada bakto wa'-duwwa'an, nyatana Mida areya nya'al. Engko' merri' tao lakar ka Mida jha' tang kanca mare merri' tao jha' dhibi'en enda' ka engko'. Mida nya'al polana oca' se kalowar jiya ghun peyape. Banne terro dalem arteyan dhibi'en bhakal dhaddhiya bi' engko'. Tape peyapeyan. Ghun terro kaangghuy kanca semma'. Ta' lebbi dari jiya. Tang ate se mekkar dhaddhi kelpes pole. Dada rassana berra' nahan panapan se ghella' dhaddhi bhungana. Tang kanca la kare ngarep ta' lowang ngakan eyajhak engko'. Keng engko' nahan neng ada'en Mida. Ma'le engko' ta' katon ghu-ongghu ngaerte. Nyatana neng dalem ate engko' nanges. Ma' tegha.

Emotion: surprise
Pengalaman se look bisa ghabay loppah ban ka enga' sadhaja manabi entar a lan jhalan ghi pengalaman teppak entar ka Lamongan wkwkwk. Kadhinapah bisa loppaen oreng aneka pengalaman preien pertama kulah ban kaloarga entar kaloar dhari polo Madhure dhunse ce' seppennah. Manabi entar ka Lamongan sampeyan bhakal atemmoh sareng Tase' se aberna Bungoh. Manabi sampeyan oneng Kabupaten Lamongan aneka ghaduwan ka' bungka'an se daddhi ceree khas Kottah Lamongan salah settongah ka'bungkaan se anyama Pohon Keppoh. Pohon genderuwo ca'en Reng Lamongan. Amargha ka' bungka'an neka ajerumben, tengghinnah dele 25 meter ban bhungkannah rajeh akadhi genderuwo. Ban parlo sampeyan oneng, bhungka'an Paneka badhanna Coman neng Lamongan se paleng bannyak. Salaen kengeng kadhinapah bungkannah Keppoh kita sakaluarga jellas entar ka WBL aen maen e dhissah.

Emotion: happy
Salah settong kabaterra oreng panengnga endi` trauma e masa lambe`na. Bede beberapa gejala munculla kabater se ce` sarana dari oreng, ye ruwa sake` cetak, nyaba ngangsor otabe enga` se kaelangan kesadaran. Kaduwe`, detak jantungnga sekat kadhang ye ben tekanan darahna ongghe. Katello` rassana ta` nyaman e tabu`, kram tabu` otabe moros. Kaempa`, ngetek otabe lemes e soko. Kalema`, elang terrona ka ngakan ben sara se tedunga. Kaennem biasana colok ampo kerring ben abe`na aromasa kapanasan. Mun dari pekkeranna ampo korang fokus alias elang konsentrasi. Teros bede pole biasana ampo tegang, kakka` ben posang ta` tao beremma se kodhuna teppa`, ben ye ghampang ngoso`an.

Emotion: fear
Operasi neka lakaran daddhi sala settong alternatif bhagi oreng se ghaduwan penyaket namong penyaket jareah kodhuna e angka' ban sadhajana neka kodhu bisa e pesae pole ban coman bisa e kalak tor e bahnto dhalam cara operasi. Operasi neka prosessah lok pendhek, bhutoh jhalan se lanjhang manabi oreng operasi rajeh jareah. Napah pole kategori penyakettah neka se baaya ban lok bisa e saelamet agin. Oreng se lok ngrte pastenah ghi anyatanyah kadhinapah mek kodhu e operasi ban laen epon. Kalabhan badhannah operasi samangken jareah ampon ala cangghih se eka'dhimmah bannyak iovasi dhari ter dokter neka ghabay abadhi oeprasi se bisa bius separoh ban laen epon.

Emotion: fear
Engko’ ngoca’ ka bannya’ kanca jha’ alako reya ta’ kenneng ekadhibi’i. Banne ghun esoro dayya. Alako reya pagghun bada bhusenna. Bada oreng alako se lakar bhusen alako, bada pole se senneng neng kalakowanna. Se biyasa senneng ka lakona jiya, bisa aghighir mon bada oreng laen se aghante neng kalakowanna. Contona banne ghun Ana malolo. Bada keya Sidi se alako bangonan, polana dhibi’en ta’ maso’ pas eghante reng laen, dhibi’en ta’ enda’ bada oreng laen se ngennengnge. Banne parkara jiya, Sidi aghighir marghana oreng se merri’ lako dhibi’en jiya, nyoro Sidi ambu alako. Polana ta’ maso’ saare, pas temmo bada kadhaddhiyan dayya. Ta’ manglowa Sidi reya gahighir ka oreng jiya. Sampe’ sateya, tang kanca se anyama Sidi jiya ta’ enda’ alako bangonan pole.

Emotion: angry
Tang sapopo takerjhat bakto matana temmo bu-tombu se aherra sajan are sajan raja. Orenga tako' pas eyoprasi ban tako' pas buta. Acareta ka engko' parkara panyaket matana se sajan raja, ban engko' aherra matennang ban nyoro tang sapopo jiya kaangghuy pabannya' abhajang malem, ngajhi ban eyada'en saba'i aing mon la mare ngajhi ban abhajang, matana kambhangaghi ka aing ghella'. Saminggu kalaban rassa parcaja da' Allah aherra olle hasel, e malem ka petto' bakto mare abhajang malem pas ngajhi arapa mata se ekambhang ka aing ghella' malas sara ghrassana pas temmo kalowar bintel se bada e matana. Pas baras, orenga asojud sokkor ban ta' bu-ambu se mojhi kaaghunganna Allah.

Emotion: surprise
Produk TabunganKu riyah produk hasel kerjasama Pemerintah Indonesia moso bank-bank se adukung gerakan giat menabung dhek masyarakat indonesia. Produk TabunganKu riyah e sediaaghi molaeh dheri BNI, BCA, Mandiri, ben benyak bank se laen. Produk riyah produk tabungan se amongkenaghik dhek masyarakat indonesia ghebey nabong tapeh tak e kalak pesse administrasi sabhen bulen. Maskeh fasilitas se eberrik bank riyah terbatas, bedenah tabungan riyah ma ontong ka masyarakat ben oreng ghikburuh ajher nabong engak nak-kanak SMA ben ghik kuliah. Tojhuen dheri gerakan ben produk riyah ngorangi pengeluaran konsumtifnak-kanak se ghik SMA moso masyarakat Indonesia makle benyak nabong. Produk riyah andik setoran awal tabungan se jumlanah lebbi kenik dheripada produk tabungan konvensional biasah. 

Emotion: happy
Bakto tellasan lem-malem engko' nyambi kanca bini' jar-kalaenjar ban bakto e lampu mera e temora roma katemmon maso sipol. Sipol reya tang kanca se semma' sara ban pelak sara bakto asakola MTS e Tangghumong sabbhan. Bakto MTS Sipol reya la andi' Jupiter MX sapeda motor se ganteng sara ban rangrang oreng andi'. Sipol nyapa, "Cong, du pas ta' nyapa mon nyambi ale' temmo raja." Engko' takerjhat nyangghu sapa pas teppa' ka kanca se enga' taretan bakto asakola. Tape bakto jiya tang kanca pada nyambi reng bini' ban ghun patang sapa ta' sampe' ambu mabaras kerrong ban Sipol oreng dhisa se kodhu mole tako' epanglo oreng 

Emotion: surprise
Teppak bektonah olahraga neng sekolaan, kabbhi mored ngangguy klambi olahraga termasok Andi. Tapeh klambi ben celana se enagghuy Anid riyah kennek gellun polanah andik'en alek sepoponah, klambinah Andi dibik gitak gering polanah esassa berik. Maggih nyenceng ben semmo cekkak klambih jiyah pagghun eangghuy bik Andi. Pas aberkak ngelelengin lapangan sekolah, Andi aberkak cek gencangah sampe celananah sebbhit begiyen burik'en, kancanah Andi se ngetelak langsung coh-ngocoh Andi. Andi cek todussah aherrah ben guruh olahraganah Andi esoro langsug agenteh seragam biasa bein. Untungah Andi maggih semmo todus tapeh lok ngetter polanah elek-gellek kancanah dibik. Kabbhi jiyah keng eanggep aghejek bik Andi, Andi lok nassoh dek kancanah se agellek'en.

Emotion: shame
Mon le kadung gugup margenah takok paleng parah bisa sampek keringet cellep. mangkanah oreng jiyah cem-macem bedeh se takok'an bedeh kiyah se bengalan lok kabbhi padeh. Mregnah gugup ajiyah bennyak polanah takok kedibik kiyah bedeh oreng deiyeh hiyah biasanah korang rassa pertajeh dek abek'en dibik. Mangkanah deri kennak kodu eyajerin caranah bengal makle lok kobeter ekdiik mon tadek oreng ben neng kennengan seppeh. Apapole bedeh neng kennegan anyar riyah pasteh lok kenal ben pasapah. Oreng deiyeh riyah lakar aslenah takok'an. Polanah lok biasa kedibik.  Oreng deieyh riyah biasanagh pas ngetter mon atemmoh oreng anyar ben semmo takok atemmoh oreng anyar.

Emotion: fear
Nyakeen atennah Reng binek ongghu lakar Reng lakek jareya. La ampon biasa Lok cokop dhari settong aneka semboyannah. Jha 'sampe' sampeyan e kakakn aros sareng berita tor ceramah gadungan jaruah. E tengale pole sabelum daddhi settong rasoghan ka oreng neka, sebab dhari jareya sampeyan bisa oneng kalabhan mataoh aghin jaruah hal se maghabay kecewa. Bannyak hal se ekaonenge sareng pan saponapan manossah, tapeh manossah kabannya'an taoh tapeh lok o metaoh. Daddhina neng akhir jareya sakeng nyalaen tong sareng se laennah. Lok ghaduwan prasangka jhubek seh, namong saennah neka, kodhu saleng mahami settong ban se laennah sopajha nyipta aghin kaberkaan e dhalemmah.

Emotion: angry
Ariah bhunga benne polanah anak, tapeh tang alek. Deri kennek polanah engkok anak paleng tuah ben tang reng tuah ngerantau neng jakarta, tebhenah engkok se pa apah ngurus tang alek. Benne pa apah sarah, tapeh engkok se biasanah ngejegeh tang alek. Engkok kadheng nuleng tang alek ben negghuk aghi susu bhutollah. Sang le rajeen dhiddhik engkok se ampo mandiaghi tang alek, merrik'in beddhek, ngangghuyaghi kelambhi, ben nuleng. Kadheng mon ataeh yeh engkok se ngelaen. Teppak jiah rassanah cek sossanah. Apah pole engkok keng nak kanak SD se kodhu tanggung jeweb dek tang alek. Tapeh sang le rajeh, engkok bhunga, bangga, ben terharu marghenah engkok toman ngurus tang alek deiyyeh.

Emotion: happy
Samangken nyareh kalakoan lakar la mlarat, bahkan lolosan S1 samangken bannyak se ngangghur. PHK e man kamman amargha skillah korang, ban badha perusahaan se lok bisa notobhin ghajinnah karyawan dhibi'. E kenneng PHK  lakar maghabay oreng ka elangan mata pencareannah, naph pole molaen pandemic jareya ekonomi sajhen toron ban pengangguran jareya sajhen bannyak. A jutaan kayawan se kenneng PHK dhalam kondisi perekonomian se lok stabil jareya. tapeh kita se daddhi generasi muda, lok bisa neng neng bein manabi bisa kita bisa mukka' kasempadhen kerja ka oreng laen se butoh. Sareng cara napah ? ghi mukka' usaha otaba a dhagang. Cara paneka se bisa mghabay perekonomian ongghe ghi mukka' kesempadhan lakoh. tapeh kulah yaken nekah lok ghampang, tor kadhineka marah kita a dhagang ban mukkak kalakoan ka nak kanak se nyareah lakoh.

Emotion: sad
Indonesia ghaduwan bannyak kabudhajaan e dhalemmahse kodhu kita onenge. Salah settongah neka badhannah upacara adhat. Upacara adhat dhibi' engghi paneka upacara se elakoneh toron temoron sasuaiaghin sareng kapercajaannah masing-masing. Tojjhuen nah sateap upacara epon en laen, misallah ghabay mantan, kelahiren, otaba dha' reng mateh. Neng Jhaba temor badha upacara nyamannah kasada, upacara jareya e laksanaaghin sareng masyarakat aghama Hindu se badha neng suku Tengger, Bromo. Tradisi neka ghabay menta pangamponan ka Brahmana otaba Dewa penceptah. Dhalem upacara adhat jareya, biasannah masyarakat suku Tengger paneka ngalempar aghin semacemmah sesajen aropaaghin we'buwe'en, kakanan, hasel ternak, sayuran ban pesse ka kawah Ghunong Bromo.

Emotion: fear
Katemmo maso Pa' Seno Gujiro Ajidarma e Jogja sennengnga tada' pada. Pa' Seno reya bannya' dhaddhi inspirasi ban pandhumanna bagina sastrawan kaangghuy noles Carpan otaba puisi. Se ta' bisa ekaloppae dari Carpanna iya areya dalem buku se bhul-ombhulla "Sepotong Senja Untuk Pacarku". Bada okara se segghut eghabay ca'-oca'an iya areya "Alina yang manis paling manis dan akan selalu mani." mon emadhuraaghi dhaddhi Alina se manis paleng manis ban bhkal malolo manis ekaghabay arayu otaba aghudha na'-kana' bini'. Keng emanna ta' kajapo' se afotowa bhareng Pa' Seno e Jogja. Se dhaddhi karakterra Pa' Seno tolesanna se mon ebaca cora' anyanyi ban landay, tape orenga aobu' lanjhang se osomma reya e taon sangangpolowan.

Emotion: happy
Engkok cek bhunganah polanah akhirreh bisa melleh mobel hot wheels ghebey tang alek. Bel - mobelen se e ghebey deri bheseh riah dheddhih sittong en - maenan se le a bit e katerroen tang alek. Ajiah ngarep jhek en - maenan jiah mandher bisa e ka'andik teppak tang alek ulang taon. engkok se ngeding aslinah co - ngocoh, tapeh delem ateh aniat melleaghinah male tang alek bhunga. Mangkanah molaen jiah engkok mekareh dhiddhik tang sangoh ghebey e tabung. Sekitar sebulen engkok nabung, akhirreh engkok bisa melleh mobel hot wheels se e katerroen tang alek. Engkok bhunga marghenah bisa ngebey tang alek bhunga.

Emotion: happy
Oreng akalowarga biyasana segghut loppa ka kanca. Mon la enga' se bakto aghaja' ban ngadhepbhi jhalanna odi' se ta' tanto jhalanna maso kanca rassana kerrong. Apa pole kanca dari kene' se segghut sossa senneng bhareng. Bakto jiya tang kanca amantan ban oreng bini' se asalla dari Dhisa pas mangkat alako ka Kalimantan maso binina. Sanajjan setiya osom HP tape ta' bisa saleng ngabhari ban se lebbi maseddhi setiya padana maso oreng ta' kennal. Du masa' pas ekaloppae bakto ekapolong dari ngakan, tedung, jar-kalaenjar bhareng bhan are. Apa lakar mon oreng akalowarga reya taneyan pakancana sajan kenne' sakabbhinna hoso' ka lako ban kanca biyasana ebuwang 

Emotion: sad
Badha settong reng lakek se ghaduwan prinsip melannah lakek jareya ghi' ghaduwan sonnah abineh 4 bigghi'tak anapah sebab neka sonnannah rosul. Ghi ta' anapah manabi ghaduwan pekkeran Kadhineka. Kita se beres kodhu ngalaloen Bein. Keng Coman neser Bein se daddhi reng binek, ghellem e pelakeh sareng oreng se dhujen ne binean ban dhujen a selingkuh jughan. Arassah Reng binek lok ghaduwan reggheh ruah sampe'ghaduwan pandengan manabi reng binek neka keng coman ghabay palampiasannah bein ban daddhi maksannah bhi' dhibi' edeng. Mlarat rassannah ghaduwan pasangan Ngan jyah, tape kita neka kodhu onenge ban kodhu ghaduwan rassah se lok parlo takok manabi kadhineka. Ngamog sa deg endeggeh la ampon wes.

Emotion: angry
Kalabhan dhari rassah takok kulah manabi daddhi sakseh kadaddhian kecelakaan se e ka'dimmah keluarga korban neka nempoh jalur hukum. Kulah apangrasah bhakto jareya lok ghaduwan pelean pole ban apangrasah jaruah pa apah se kulah lakoneh neka bingong sadhaja. Kulah lakar la pojhur ongghu manabi soro daddhi sakseh. Kulah a jawab apah dhalam kadaddhian neng kennengan jareya, namong mela dhari paneka rassah jareya lakar la takok ongghuen. Kulah kodhu nengale pelaku jareah masok dhalam penjara, se eka'dhimmah lakar odhi'na neka mellas Sarah ban dhari kaloarga se lok andhi'. Namong dhalam keadaan bingong jareya kulah lakar kodhu daddhi sakseh se sae, melanah sampeyan kodhu onenge kabadhaan jareya.

Emotion: fear
Dendi lakok ning kantor kelurahan ning daeranah. Dendi ghik buruh dhedih PNS ning kantor kelurahan riyah. Dendi lamasok 3 bulen alakoh ning kelurahan riyah. Sittong areh, dendi nemmonih mon bedeh sittong karyawan se nyuap warga ghebey olle sorat rekomendasi. Kancanah riyah nyamanah Joko. Joko riyah, ternyata la dheri lambhek mentah pungli ka masyarakat mon terro ghebeyyeh sorat rekomendasi. Bektoh dendi atanyah ka kancanah se laen, e jheweb mon lambhek toman bedeh se neggur joko tapeh jokonah paghhun ben tak aobe. Ajhelling tindakan joko se tak bhender riyah, dendi coba negur dengan alos ka joko riyah sambih eajhek ngopi ning bherung adeknah kantor kalurahan. 

Emotion: fear
Dhaddhi Panitia Pemilihan Kecamatan reya rassana senneng ban andi' kobassa kaangghuy malancar peleyan. Tape ta' ghampang se dhaddhiya bada pan-barampan ondhaghan se kodhu elebadhi. Keng mon la bisa ngesse'e soal ujiyan se bannya'en 75 soal ban bisa olle nilai 78 rassana senneng sara. Ghun kare noro' ujian se bhakal dateng iya areya ujiyan lesan samacem tes wawancara. mon pas bisa lolos pole tamba bhunga bisa andi' kalakowan se abak molja dhaddhi panitia peleyan. Abhanto naghara ajhalane Demokrasi sanajjan coma neng kecamatan. E tang kecamatan se lolos administrasi reya tellopolo lema' oreng ban samarena ujiyan CAT ekala' 15 oreng ban esareng pole dagghi' ekala' ghun 5 oreng. mogha-mogha dari lema' jiya engko' sala settongnga. Bhanggha rassana mon tekka hajhat 

Emotion: happy
Seddhi kadhang bisa ekaghabay. Bisa keya oreng seddhi areya polana apa se ekalako, ta' bisa mare bi' lakona. Bada keya se ghun iya iya mlolo keng ta' elakone. Biyasana oreng senga' jiya maso' ka oreng se lakar ta' kenceng. Engko' ngoca' dayya arapa? Bannya' lakar oreng se ta' bisa ajaga kalakowanna. Eyangghep enteng. Nyatana tada' oreng lako reya nang-tennang otaba nyaman. Kabbhi pada bada neng kalakowan ban babateggha orengnga. La oreng senga' jiya biyasa teppa' ka oreng se segghut ta' maso' otaba keng sengka'an. Mangkana dhingla epanglo sakaleyan, ngakona kalakowanna merri' arebbhan se jhuba'. Nyatana epakalowar polana salana dhibi' se ta' makenceng dhing alako. 

Emotion: sad
Ujian Nasional engghi paneka ujian se elaksanaaghi bhagi nak kanak kellas 3 SMA Otabah SMP. Nah biasannah manabi lamba' neka e kerjaen neng kertas UTB jaruah ngangghuy po'lot 2B ban la ampon standart ghabay Ujian Nasional. Lamba' jaruah Ujian Nasional daddhi pananto kalolosan ban eteramah bhuntennah sakolah salanjuddeh. Amargha sadhajana e tengale dhari Danem siswa bhi' dhibi' edeng. ban sateap sakolaan jariyah ngangghuy sistem danem, ghi manabi tengghi bisa eteremah neng sekolan impian seng-maseng. manabi kulah Alhamdulillah sarah teppak bhakto SD, SMP tor SMA neka nilai ujian nasionallah ghi tengghi kabbhi, saenggha bisa eteremah neng sekolah favorit. Pojjhi sokkor amargha gusti Allah aberri' kanekmadhen dha' dhan kuleh ban Ebhu se selaloh a duweh.

Emotion: surprise
Teppak entar ka Sorbhaja, kulah mekkerah neka bhakal aman aman bein, amargha neng daerah merr jyah lok toman bedeh macet. Paling macet nekah lok sampek bellesen menet ruah. Teppak jaruah kulah lakar la semmoh meler ruah se mangkat, seajjennah mangkat sareng ca kancah tapeh kulah neka tellat ruah akherrah mangkat kadhibi'. Mangkatlah kulah neka ka Sorbhaja a mobilan kadhibi' ban la a seddia kakanan jaruah neng mobil. Depak neng Suramadu jyah kulah lakar le semmoh curiga anapah mek semmoh macet diddhik dhari biasannah, kulah la mekker nekah bhakal macet lanjhang. San le dhepak lampu merah ghu tak le bendher macet sarah, kulah la ngamok neng jhalan jyah. 

Emotion: angry
Molaen dhari ghi'kanak kaula neka senneng nyempen ruah. Manabi olle otaba ghaduwan pesse e sempen ghabay kaperloan se kaula sennengeh otaba melleh napah bein. Kaula neka beri' mukka'celengan se kaula sempen selama se taon. San le ebukka' Alhamdulillah nah jiah ollennah bannyak ban kulah neka lok nyana bein deiyeh. Akherrah sareng kaula pesse neka karebbeh ghabay nge cat Roma, tape lebbhi sae ghabay ngobangih Mbek bein, paleng olle 2 ban manabi aneka ghaduwan anak degghik bisa e jhuel pole ban lebbhi hasel juah. Amargha kan manabi mbek cepet rajennah daripada sapeh, degghik san le e jhuel  pasti abelih bendeh rapah.

Emotion: happy
Bedeh oreng se cek sennengah aotang. Sabegien oreng bahkan sampek andik otang se secara logis tak kerah mampu e kabhejer moso ghejinah ben penghaselannah. Sekaleh oreng andik otang, biasanah malarat se ambuweh, apapole mon tak andik pesse ghebey majer, bisah ngaleh lobeng, totop lobeng. Ariyah caranah mon terro tak ghempang ngotang. Sittong koduh niat se rajeh. Satiyah benyak oreng ghempang ngotang. Koduh andik niat se rajeh ghebey ambu ngalak otangan. Se kaduwek, totop ben blokir akses se maghempang ngotang. Misallah andik kartu kredit, riyah totop otabeh buweng kartunah makle tak ghempang gesek ben andik otang dheri kartu kredit. Koduh sadar mon gaya tak sesuai pesse riyah berrek ben tak bhegus. 

Emotion: sad
Mon aba'en andi' taretan otaba bhala tada' omur mayu ajhung rojhung abhanto oreng se edhinaaghi. Polana oreng edhina pate reya mon ghun saminggu ta'kera mare se seddhi. Bi-lebbi seedhinaaghi ana' jatem se lakar bhuto okoran tanang dari taretan se bada. Seddhina ana' reya edhinaaghi oreng towa ta' kera bada bhandhingnga. Apa pole ngatela' kanca abhareng ban eppa'en biyasana pagghun enga' da' ka Almarhum se la bada e kobhur. Ajhari ana' reya ngerem fateha ban Yasin bhan malem Jum'at ma'le macellep se e kobhur. Engko' seddhi mon la ngiding caretana sapopo mon la kerrong ka reng towana se ta' bisa atemmo pole. 

Emotion: sad
Cara se laen manabi kita neka ngindar aghin dhare pelecean secara fesek ban nga hin feseggeh oreng neka, kodhu parajeh empatinnah. Manabi sampeyan oneng, jha' napah se e kalakoh sampeyan neka sala kodhunah sampeyan lebbhi marajeh ka ateh sopajha lok ngalakoen hal se padeh. manabi sampeyan la narema saghalanah kajhube en se sampeyan maksod jareya. Pe andhi' pekkeran manabi saghalana oreng neka robennah lok padeh jha' sampek pe bpadeh aghin ban orientasinnah kita neka raddhin ban ghanteng. Melanah dhari jareya sampeyan kodhu onenge apah se e kelakoh neka jhube' ban lok parlo ngalakone pole ka reng laen daripada nyake'en lebbhi sakek pole.

Emotion: angry
Pan saponapan oreng lakar mlarat se terro bisa jhujur tor pojhur manabi daddhi sakseh nah oreng se la ampon ngalame kecelakaan. Sebab aneka perkara rajeh ban ghaduwan sangkot paoddeh sareng nyabennah manossah ban okoman neka. Samangken manabi daddhi sakseh jareya kabenynya'an lopot djarinapa se e tengale. Pan saponapan oreng epon mereng manabi kadaddhian jareya ampon la bannyak. Maggih la asompa sareng ketab soceh pagghun Bein manossah jareya tak takok. Lok oneng apah se eketabeng jareya, dhunnyah otabah ancemman se e kolle. Lakar kabannya'an oreng jareya lok toman ngerteen kalabhan badhannah kadaddhian jareya, saenggha sadhajana oreng keng wakuwah ruah daddhi sakseh.

Emotion: fear
Engko` pas pertama kale kuliah e semester settong pernah esoro ajawab petanyaan ben Dosen. Kanca sakellassa engko` riya bede 112 Mahasiswa. Ruwa gi ta` sa angkatan. Mun ngajhar Dosen kodhu angghuy mikrofon. Coba` ba`na bayangaghi engko` lambe` bakto SMA ye nak kanak se ta` pernah acaca e ade`na oreng, pernah ajellassaghi rumus fisika bhai ta` tao beremma carana nyator se nyaman, tape ngarte sara ka rumus, ghampang malah. Pas aghelle` kabbhi nak kanak sakellas. Apapole pas e dalem kelas se bakto kuliah, pas engko` akepek ka Dosenna engko` panengnga engko` ta` bisa acaca sakale, ye marena eghebey ghelle`anna nak kanak, engko` langsung enga` se ta` narema. Engko` kodhu bisa pokokna apa bhai, oreng laen bisa, masak engko` ta` bisa.

Emotion: fear
Engkok ghik pagghun engak teppak engkok akelenjer bik nak kanak kelas dek pantai neng Sepolo. Engkok bik tang kancah mangkat molaen deri romanah Rido nompak mobelleh jiah ben ngoneen nak kanak tong sittong dek romanah. Sang le ghennak kabbhi, rombongan langsung mangkat dek Sepolo. Kami anyanyi selanjhengah jhelen lebet hp se e sambhungaghi dek speaker mobel. Se locoh jiah polanah kami lok andik selera musik se padeh. Dheddhih sittongah mettek'ah reggae tapeh se laen lok taoh, sittongah mettek koreaan se laen lok hiduh, ben sittongah mettek lagu galau Indo e protes marghenah lok semangat sekaleh. Baru teppak e pettek agho dangdut koplo jiwa jiwa ngodenah membara sittong irama.

Emotion: happy
Sakejjha' agghi' tangghal 16 Desember 2022 pendaftaran Pantia Pemungutan Suara (PPS) ebukka'. Mayu dhuli adaftar, ongghu Mon bisa olle lako reya sennengnga tada' pada. Contona setiya engko'. Ujiyan CAT PPK maso' petto' orenga se nilayya raja ban bisa nerrosaghi ka ujiyan wawancara. Mon wawancara bisa lolos engko' Insha Allah ghun coma nantos elantik ban bisa dhaddhi Panitia Pemilihan Lapangan kantos Pemilu 2024. dari sakabbhinna se adaftar sakecamatan Proppo 35 oreng asokkor sara ghi' andi' pangarep abak raja lolos sanajjan ta' andi' oreng dalem. Bannya' oreng ta' adaftar polana koca'en la bada orenga kabbhi. Tape engko' ta' kobater mon rejhekke pakghun ekaandi'.

Emotion: happy
Teppak Bhakto kulah nengale setan pertama kaleh nekah ghi' kanak teppak omor 5 taonan. Bannyak Sarah kadaddhian se maghabay kulah neka ngejjhit, takerjhet, takok, nanges ban laen epon. Sampek Lok Dhik ambunlekkannah teppak omor 9 taonan. Segala macem carah se elakone tan reng seppo male lok ra ngettaraan bher seleberrah dele se polo Madhure se e ka sentaren sareng kulah. Ban saghala cara se elakoneh epon ghabay sarat male lok ngetarah. San la omor 12 taonan neka akherrah kulah semmoh ambu ruah Deri ra' ngetarah setan jareya ban la ampon lok takok pole. Akherrah e entaren ka kyaeh ban akherrah semmoh pendek namong san dheteng bhulannah neka ongat pole.

Emotion: surprise
Bekto libur sekola raka amain maso sakanca’annah bede dion, ilham, arip, bilal dll. Raka ben kancanah amaian neng lapangan,raka ben kancana amain lajengan ben amain sepak bola. Raka perak mon amain e luar romanah amargha benyak kancanah se pade lebur main kiah. Raka sahabatden maso bilal benareh kodhuh amain bereng meloloh ben romanah semmak dhedhi katemu molloh. Raka amain adhue’n lajengan maso bilal. Semarenanh amain lanjhengan raka ben bilal tero agabungah main sepak bola maso dion, ilham ben arip tape bilal tak a ebegi maso ilham, bilal e cocoko lempo dhedhina tabisa nendang bola. Akhira bilal kek ateh ebn langsung ngamok ka ilham amargha tak seneng ka cacana ilham.

Emotion: angry
Oca`na bannya` oreng, negghu` oreng se sakar` pas sake` riya nako`e. Nako`e panengnga mekker mun degghi` abe`na mate mandher ta` nga`ruwa. Apapole negghuna pas teppa` e ade`na dhibi`. Perasaan se nyampor dhaddhi settong ben ta` karuwan kiya asbabaghi oreng ngetek ben cemas dhang kadhang, mun se ta` kuat. Mun kuat ye paleng nga` enga`an pera` settong sampe` duwe` are marelah. Tape oreng se pernah nengghu oreng sakara` pas olle hidayah dari kadhaddhian ruwa bhakal tako` alakone kalakoan se jhube`. Paste mekker beremma degghi` pas teppa` ka ghiliranna mun abe`na mateya. Se e lakone pas se bhagus malolo. Dhaddhi bede ontongnga kiya tako` panengnga sakara`, mun bhagus ye bisa olle hidayah, mun ta` bhagus ye nga` enga`an terros tape pagghun ta` sadar.

Emotion: fear
Magebey settong kakecewaan jareya ka reng seppo melannah kulah neka lok bisa nahan diri ghebey ngontrol emosi bhakto jaruah. Kakastaan neka lok bisa e porop pole ban la ampon kadong jaruah manabi kita nengale epon. Maghabay sakek atennah reng seppo neka sala settong dhusah se rajeh ban kakecewaan se paleng sakek ka reng tuah. Dhukah rassannah manabi nengale potrna akadhi neka, ban la ampon bengal ka reng sepponnah. Mela dhari ka' dhinto kita jareya lakar kodhu ghal engghal tengateh dhalam hal napah bein. Samangken cokop pabennyak duwah tor masajhen semmak bein ka reng seppo sopajha olle barokah se sae. Insyaallah daddhi manossah se lebbhi sae ban lebbhi a jhaga bein. 

Emotion: sad
Bannya` kasus oreng se epate`e polana dendam otabe aghebey kisruh e tengah masyarakat. Mangkana tengate mun alakone tengkahna odi` ruwa. Dari caca kadhang se bisa nyake`e ate, dhaddhi sabab oreng bejhi` ben dendam. Mun la dendam, oreng bisa alakoni apa bhai. Epate`e misalla se paleng nekat. Mun la atena petteng senjata bisa ngabbhar. Ta` ngurus degghi` bisa etangkep polisi pas e penjara, se penteng abe`na puas, ye tape bannya` se arassa kasta ebudi. Ongghu mun la berhubungan bi` senjata tajham pastelah tegang pekkerra, sompek pade bede ben stres abit ben trauma lanjhang biasana. Mangkana jaga oca` ben tengkana abe` ma` le odi` nyaman.

Emotion: fear
Bakto noro' lomba debat e kampus sabbhan engko' akemmiya malolo. Ngetek ban tako' dhaddhi alasan se cercerra. Sanajjan matennang pagghun bhai ngetek ban ghugghu', ta' tao aslinna ghugghu' polana arapa sabbhan jiya jha' mon setiya engko' cora' biyasa tada' apa. Ekoca'a polana bannya' oreng mon setiya ta' ngetek sakale apa pole tako'. Tape mon sabbhan lakar la ongghu, ojang so jhukemmi la dhaddhi kabiyasaan mon la akandha otaba lomba se nyongngo' bannya' oreng magghi oreng ghella' ta' pate ngedingaghi ka apa se eyatoraghi engko'. Ngetek jiya dateng dari aba' dhibi' se ta' tao sebbab datengnga dari dimma. Mangkana reya oreng se bisa akandha ebannya'e oreng reya ngara lakar kodhu segghut ban lateyan malolo.

Emotion: fear
Rima entar rekreasi bik rombongan sekolahan dek Jogja. Rima bik cah-kancanah ngelencer dek Candi Borobudur, edhissah eberrik bektoh duek jem gebey len-jhelen, le-melleh otabe amaen ben foto. Candi Borobudur riyah lakar le rajeh gilok pole kennengan parkir ben kennengan oreng ajhuwelen ben leh-mellenah. Rima sekancaan pertama entar naik dek candi borobudur len-jhelen sambih foto. Edhissah bennyak bule oreng luar negri, Rima kiyah ajhejhel acaca cak inggris, semarenah jiyah Rima ben kancanah entarah dek bis kennengan parkir. Teppak ajhelen lakar rammeh oreng, aherrah Rima tesengsal lok atemmoh bik kancanah. Rima posang ben semmo takok polanah ariyah pertama kalinah Rima entar dek kannak, deddhi takok lo atemmo bik kancah ben bis rombongannah. Rima bingong kodhu entar dek kammah, aherrah Rima mebengal atanya dek oreng mon terro entar dek parkiran bis. 

Emotion: fear
Kaula ghaduwan careta se manorot kaula ghabay nyesel neng dhalem tang odhi' selama neka. Bhakto jareya entar ka Malang ka empa'an sareng tang kakak ban sepopoh laennah. Nah, malemmah kaula ampon e perengadhin sareng Ramah manabi lok usah mangkat takok bedeh paapah napah pole neka la taon anyar takok berrit ban laen epon. Akherrah, kaula nekat ban langsong mangkat bein dha' malang neompak seppor. E la dalah yaallah sakeng dhari apannah ruah arapah tang sepeda jyah tegelincer ban seppedannah tang kakak sepopoh jyah jughan tegelincer ruah. tadha' mornang kabbhi soko neka amargha la nyion embong. Marennah dhepak tengngah jhalan abelih ka roma amargha lok kuat berteng ban sakek na, ban ajyah maghabay kaula trauma sara ka koceng.

Emotion: fear
Oreng se odik kadhibik biasanah parlo kancah makle tak apangrasah kadhibik. Manossah riyah makhluk sosial, bhutoh kancah ghebey odik. Mon keadaan ghebey terpaksa odik kadhibik, makle tak kesepian bisah nyareh ben gabong ka komunitas hobi seekasenneg. Gabong ka komunitas riyah ghebey andik pangrasaan andik kancah. Benyak komunitas hobi se bisah e toroken, engak komunitas merajut, komunitas massak, komunitas sepeda, komunitas berenang sampe ka komunitas hobi ngoleksi bhereng lang larang. Komunitas riyah biasanah andik jadwal rutin ghebey temu komunitas otabeh temmu anggota. Kadheng kiyah komunitas riyah mabedeh acara bhereng engak kegiatan sosial ben kerelawanan. Norok kegiatan komunitas riyah bisa mabenyak kancah makle mon lakar odik kadhibik tak pateh seddi. 

Emotion: sad
Bakto entar ngoni'in bharang se ebelli bini ka romana kancana, molena lebat lorong cope' se bada mirammi. Engko' ta' tao jha' bada apa ban lakar ta' toman ngurusan urusanna oreng. Bakto dapa' ka kennengngan se rammi, temmo bada oreng se narjha tang bettes. Engko' dhuli ambu pangarana nokolla, tape bada oreng bannya' pas asapora koca'en ajiya taretanna se ghila ban teppa'en ngamok. Mare jiya engko' sabbhar pole ban ontongnga engko' enga' keya jha' teppa'en apasa. Ontong bada se alanglang jha'ennunna tang pasa elang marghana oreng se elang akal. Kantos setiya engko' mon bada oreng nokol ta' dhuli males ban lebbi olle sabbhar etembhang sabellunna se segghut anakso mon bada oreng la-nyala.

Emotion: angry
Bhakto kulah alen-jhalan sareng tang po sepopoh nekah bhakto jareya ghi' jhaman lakaran ngangghuy vespa ban teppak musimmah ruah. Daddhi san entar ka Paaralayang lah caretanah jareya kulah apang rassah sepeda montor reh lok nyaman sakaleh pangang ghuyyah, melanah lok bisa e tebbes pole ban sadhajana neka corak cek berrek eng ruah manabi benne neng jhalanan se ghe ongghe'en. Marennah dha' neka kulah lajuh mangkat lah ka Malang jareya ban sok ngal mebengal ruah padahal takok. Ghu taonnah san lem malem bedeh neng neng ghe ongghe'en jareya ghu taonnah remmah neka acorak blong ruah ban rassannah neka lok nyaman e angghuy lajuh dha' neka kulah ngetter sadhaja.

Emotion: fear
Oreng se man dimmah lakar la bedeh semoh cellebbhannah neka biasannah oreng jareya lakar la  bisa ngataraan. Bedeh oreng se nengale neka dhari ghi' kanak ban bedeh se nengale se ampon la rajeh. Kabannya'an paneka ghi dhari katoronan jughan biasannah jareya lakar molaen ghik kenek se ngetaraa. Pan saponapan oreng jareah biasannah dhujen nengale melanah lakar katoronan otaba jareah bedeh se nampengen manabi ca'en reng Madhura. Reng Madhura lakar duh cek lekkettah sareng nyamanah budhaja ban aneka la ampon a dhere sareng reng Madhura. Ddaddhi kapercajeen ka'dhinto la ampon daddhi kabiasaannah ban ka takoaan se ekarassah oreng se cellep neka lakar la ampon biasa kadaddhian.

Emotion: fear
Engkok teppak jiah ghik kelas 4 SD sang tang ebok rembik tang alek keduek. teppak jiah engkok ben tang keluarga bedeh neng Jakarta ngerantau dhibik. Sang tang ebok sakek tabuk, tang ebok langsung nelpon ojek langganannah ben mentah ater dek bidan se kancanah tang ebok. Kennengan lok pateh jheu deri roma. tebhenah teppak bedeh neng bidan, tang ebok langsung e patedung neng kasor pasien ben engkok e soro keluar. Engkok semmoh sedih polanah terro negghueh tang ebok se rembik. Tang ebok lok dhik rembik beberempah jhem sampe tang bapak deteng. Sang le rembik ternyata tang alek lakek pole tapeh engkok pagghun bhunga.

Emotion: happy
Todussa tada' pada lakar ta' etarema neng Universitas Negeri Surabaya, jha' sabellunna ngarep bisa akuliah edissa. Tape ta' saghampang ngen-angen, ettesanna malarat sara. Soal-soal se kodhu elakone maghimengngan baktona pakghun korang mon ghun saejjham Tape se paleng maseddhi reya polana mon la ta' etarema kadhang pekkeran buntu ban ta' kapekkeran kaangghuy akuliah ban ta' andi' alternatif laen. Tape bit-saabitdhan bisa narema ban bisa akuliah e kennengngan laen se SPP-na lebbi moda etembhang Unesa. Tape akuliah e kennengngan se la raja reya gengsina pada lebbi raja, ban biyasana eyangghep penter maso oreng laen ban eyangghep ghampang nyare lako sanajjan saongghunna ta' enga' jiya. Lako reya banni polana lulusan dari kampus apa, tape dari kamampuwanna aba'.

Emotion: sad
Matenah anggota keluarga ngibeh kabbhi dek sittong posisi se sossa. Keelangan oreng tuah, pasangan, anak, kakak otabeh alek, ben tretan laen jiah ngebey ngejjhit. Matenah bisa kejadien secara ngedadak otabeh marghenah kek sakek'an abit, misallah. Seseoreng lok bisa secara penuh siap ghebey ngehadapin mateh. Bennyak pertanyaan dheddhih aghentong lok ajeweb, secara khusus mon misallah tretan bedeh se mutusaghi ghebey bunuh diri. Setiap oreng andik reaksi ben ngeproses keelangan jiah bik caranah bik dhibik edeng. Matenah pola dek adek eng cek sossanah ghebey e teremah. Metode matenah kiah pola merrik efek dek demmah reng oreng merrik reaksi ben ngeproses kepatean jiah.

Emotion: sad
Bhakto kulah oaneka entar ka Bali kan neng dhissah jareya bannyak ghi budhajannah se bannyak jareya. Lajuh kulah neka entar ka sala settong kennengan se e ka'ddhimmah kennengan jareah kulah ngarassaen lakar lok nyaman jaruah hawannah. Mela dhari paneka kulah coma arassah jha' kennengan jareya badha pan apanah. Mela dhari ka'dhinto langsongah kulah neka la kepo senyatannah neka reh bede apannah se mek sampek maghabay kulah grimeng. Lajuh dhari jareya kulah entar ka kennengan ka'dhinto, lok pas iyeh ongghu mek kulah kepelengan ban a rassah lok ron sakaron jaruah. Laen dharipaneka langsung kulah kaloar ban a totop matah melanah kulah oneng tang bhuntok matah neka la ampon ra ngetarah settong makhlok.

Emotion: fear
Kulah toman atemmoh idola, ghi sapah pole manabi benne Riafinola B#. tapeh pas juah teppak bedeh konser potrenah. Daddhi riafinola neka kan le bedeh neng budinnah pangghung lajuh kaula. e pentaen foto tor eberrik jughn kaula album konserrah. Senneng sarah jek le anyamah a temmoh artis ruah kanak. Badannah idola akadhi Riafinola jareya manorot kulah sopaja kulah bisa daddhi reng binek se mandiri kalabhan badhannah odhi'. Riafinola daddhi kacannah kaula manabi la ampon ghaduwa kaloargha, lakeh ban anak. Dadi reng tuah se bisa ngedingahin anak ban taoh perhateaghin konsisi psikolog kalana laen epon se lok e ghaduwih sareng ebhu se laennah. Kalabhan sennengah kulah nengale pola asuh jareya maghabhay Riafinola daddhi acuan dhalam ngadidik anak se ghaduwanakhlak se sae.

Emotion: happy
Iin la sakek ghetel bedeh mon sabulen. Iin minggu berik a pereksah ka medical checkup ning klinik seddhik romanah. Berik Iin olle hasellah. Can dokter iir kening kangker. Satiyah iin ghitak neremah kabher jeriyah. Samarenah ngeding kabher dheri dokter riyah, Iin pas nangis entar ka reng tuanah. Reng tuanah norok takerjhet. Samarenah tenang kabbhi, iin pas caretah ka reng tuanah mon koduh operasi ben kemo. Iin endhek jhelenanghi perawatan ning roma sakek, tapeh iin takok mon koduh operasi. Iis lambhek bektoh kenik toman e operasi amandel, tapeh ruah operasi kenik. Toman kiyah operasi kenik ghebey ngangkak gigi geraham. Iin takok mon koduh operasi rajeh polanah kangker riyah. 

Emotion: fear
Kadhinapah carannah nyepta aghin ka amana jareya sopajha masyarakat neka lok takok pole ka kaben nya'an oreng jareya. Ban pole reng Madhure neka la ampon terkenal sareng kennengan nah neka se lok nyaman. Ban pandhengan dhari masyarakat se lok bisa e kondisi aghin ban ampon la nyerrep. Hal jareya mon bisa jha' sampek marajhe ban kodhuna masyarakat neka kodhu oneng ban ghal engghal aoba. Kadhinapah carannah ka'dhinto, ghi molaen dhari badhan dhibi' ghellun se pe sae, sopajha tak dhujen jahat ka reng oreng ban salleng nyepta aghin perdamaian antara settong sareng se laennah. Jha' patang atokar napah pole saleng nodhhu aghin senjata se maghabay bahaya se rajhe.

Emotion: fear
Santi e katerrehma kuliah ning luar negri. Nagherenh kennengan santi a kuliah andik empak mosem. Dhedih santi koddhuh andik kelambih mosem cellep.  Polanah argeh klambih mosem cellep riyah larang, Santi koddhuh nabong ghelluh 2 bulen ghebey melleh sa settel klambih mosem cellep. Ghen la mareh nabon ben pessenah la cokop, santi pas melleh setelah klambih mosem cellep se paleng mode. Se penteng bisa e angghuy bekto mosem cellep ben tak kacellepbhen. Santi cek sennengah andik klambih mosem cellep polanah dheri lambek tak toman bisa andik.  Setelan klambih ruah pas e sempen ben e pamasok ka koper ghebey e sambih mon la mangkatdheh kuliah dhegik. Ra kerah 3 bulen aghik santi mangkat ka luar negri nompak pesawat so kancanah se padeh lulus kuliah. 

Emotion: happy
Parloh e pahamin reng bhereng jhek generasi ngodeh jiah garda paleng adek delem ngebangun bhangsa ben sebagai generasi penerusseh bhangsa Indonesia, se e dimmah generasi setiah kodhu andik pengetahuan ben pengalaman se luas. Lebet akuliah, generasi setiah bsia olle bennyak pengetahuan ben pengalaman se lebbi. Polanah setiah le bennyak sarah generasi ngodeh se cuma mentingaghi abek eng dhibik. Mon mereka e didik, maka mereka bisa sadar deemmah pentingah nerusaghi perjuangan bhangsa riah ghebey bennyak oreng. Bik kompetensi se e ka andik deri lulusan perguruan tegghi, tentonah generasi setiah bisa ngejhelenaghi kuliah sebagai solusi male olle pengetahuan ben pengalaman se luas.

Emotion: sad
Kan la ampon oneng kulah jyah tellat san le mangkat ke Bali polannah bannyak lun nang tennangah. Akherrah kulah san badha jhalan jareya bhik jhan ojhen pole ruah kulah neka sambih nge cek hp ban melleh tiket neng tenga jhalan sambih aojhen. Sareng ojekkah sampek e tanyaen, mek bisa tellat sampeyan se mangkat. Akherrah, salanjhanga jhalan kulah la kecewa ruah sareng badhan dhibik melannah lakar le tang kesalahan se kodhu daddhi pelajharan ban esoro jha' met melemmet. Badha neng saketaran pintu labhangah Juanda kulah akherrah nemmoh penerbangan ka Bali 1 jam aaghi' pas mangkat, Alhamdulillah nah neka kula bisa olle korse ban lajuh adhantos neng gate Djuanda.

Emotion: surprise
Manabi biasannah pan saponapan oreng neka takok nengale setan kulah mala ngetter sadhaja benne Keng bengal, namong takok jughan. Kadaddhian se maghabay oreng jareya lok kengeng e pangatarah. Katakoan se ekagerrssah jareya jellas maghabay ateh jantungan ban arassah peggek sadhajana orak neka. Kalaban dhari jareya pan saponapan cara se kulah lakoneh melana nengale setan neka, cokop pabannyak maos duweh tor jha' kalep a neat karena Allah ban enga'selaloh. Kalaban dhari paneka pan saponapan carannah nengale jareya masocceh pekkeran ban neat tor ateh jughan sopajha lebbhi semmak sareng sakobesah ban se ngesse'en alam jareya ghi Allah SWT. Saenggha sampeyan paneka bisa selamed dunnyah tor akherat.

Emotion: fear
Kaula nenmmoaghin settong reng lakek se bisa maghabay kaulah dedhi reng binek se ghaduwan pamekeran laen tentang reng lakek jariya. La ampon lok bisa ngandellin ateh sadhaja namong kodhhu ngandellin jughan sareng pemekkeran. Kaula atemmoh sareng reng lakek se bisa nemmoen badhan kaula sareng versi se laen. Versi si bisa maghabay kulah lebbhi nengale arte rassah tresna jariya se badha neng dalem ateh ban arte rassah cokop. Rassah paneka ampon la mabisa ghabay kaula daddhi reng binek se jhau lebbhi sae ban lebbhi parjugha kalaban badhanna pan saponapan se badha neng adha' mangken. Kaula asokkor ka ajunan sakobesah ampon matemmoaghin sareng pendamping se mabisa madaddhi kaula daddhi reng binek se ghaduwan nelae lebbhi dhari dhan kulah.

Emotion: happy
Celattong jiyah taenah sapeh se bernanah coklat ben beunah beceng lok nyaman. Sapeh mon kadung ataeh riyah bennyak langsung ben bentuk'en jeh-rajeh. Celattong sapeh se beunah tak nyaman riyah khas, mon kadheng deri jeuh bein bisa keciom mon jiyah khas taenah sapeh.  Mon oreng andik ben arabet sapeh, pasteh ben lagguh riyah mueng taenah sapeh otabeh celattong jiyah. margenah mon celattong etompok pas tak ebueng degghik kandheng sapenah bisa beceng ben sapenah dibik kiyah bisa sakek. Margenah nayamanah taeh jiyah kotoran ben kenengah penyakek polanah pasteh bennyak kuman neng dhelemmah. Celattong sapeh riyah bennyak enjek'en riyah kiyah deri sapenah jiyah segilok'en ngakannah bennyak apa enjek ben sapenah jiyah rajeh apa kennek. 

Emotion: disgusted
Manabi manossah neka lakar ghaduwan rassah kastah ban kecewanna seng maseng jaruah jha' pa padeh settong sareng se laennah, sebab hal neka bideh.   Oreng se ghaduwan andhi' rassah kecewa jareya lakar la manorot kulah ghi' lok kenneng e tambhaen ban malarat jaruah carannah se mabelih pole. Sobab dhari pengalaman kulah dhibi'ghi kulah jughan ghaduwan kecew ka kancah semmak dhibik melanah la ampon marosak kasemma'an kita neka. Anapah rassah kecewa jareya badha ? Sopaja kita dadhi manossah bisa mekker manabi lingkungan jareya jha' kakancah ban tengghalin ban kita se bisa lebbhi ajher pole dhari kadaddhian paneka. Sampeyan kodhu onengeh oreng kecewa tambennah mlarat, daddhi rassah kastah neka bannya't ape lok bannyak oreng se ajher dhari rassah kecewa jareya. 

Emotion: sad
Bel - mobelen hot wheels se engkok melleaghi ghebey tang alek jiah genteng sarah. Engkok tebhenah ngerteh arapah tang alek cek leburreh dek jiah ben cek terronah, padahal bennyak jenis ben merk laen se lok kala bhagus ben secara arghe semmoh lebbi bisa e jangkau nak - kanak sekolah. Mobel jiah bernah mera bik motif apoy koneng semmoh oranye neng ghir - pengghireh. Ban mobellah genteng ben kuat, ajiah cek locerrah mon e ghibeh pajhelen neng tehel otabeh neng tana. Engkok se bhunga bisa nabung ghebey melleh jiah dheddhih lok eman. Selaen tang alek bhunga, en - maennah bisa awet lok legghis rosak.

Emotion: happy